Sámediggeráđđi Maja Kristine Jåma (NSR) doalai sáhkavuoru nationála museačoahkkimis odne: Kultuvrralaš ceavzilvuohta deaivvada ealáhusovdánahttimiin.

Jåma smiehttá man muddui ceavzilvuohta lea sajáiduvvon oassi sámiid eallimis, eallinvuogis ja kultuvrras.

-Jus min ealáhusat galget ceavzit ja joatkkašuvvot boahttevaš buolvvaide fertejit meahcit ja guovllut sihkkarastojuvvot, dadjá Jåma (NSR).

Jåma maid deattuha man dehálaš lea sámiid historjjá ja dálááiggi gaskkustit, ja sutnje lea illun ahte sámi museat hálddašit, gaskkustit, dutket ja ođasmahttet kulturárbámet ja historjámet sámiid iežaset oainnu bokte.

Ella Marie Isaksen; siviila jeagohisvuohta dego álbmotválddi heahteventiila.